**Критеријуми и елементи оцењивања у настави немачког језика од 5.-8. разреда**

На основу Правилника о оцењивању ученика у основном образовању и васпитању и Правилника о општим стандардима постигнућа за крај основног образовања за стране језике, Стручно веће за стране језике утврдило је критеријуме оцењивања за немачки језик – други страни језик.

**Ученици се оцењују на више начина:**

1. Усмена провера знања

2. Писана провера знања

3. Активност на часу

4. Домаћи задаци

5. Школска свеска

6. Презентација

**1. Усмена провера знања**

Ученик може бити оцењен током сваког дела часа (уводног, главног и завршног) и на свим типовима часа (обрада, утврђивање и систематизација). Оцена је јавна са образложењем и препоруком за даљи рад. Оцена се бележи у педагошку свеску и уноси у дневник. Оцењивање је континуирано током читаве школске године.

**2. Писана провера знања**

Писана провера знања ученика у трајању од 45 минута изводи се према унапред утврђеном плану који је истакнут на сајту школе и у ес-дневнику. Ученици 5. разреда имају један писмени задатак, и то у 2. полугодишту. Ученици 6.-8. разреда имају 2 писмена задатка, и то по један у сваком полугодишту. Број тестова варира на основу процене наставника. Оцене су јавне, а ученик има увид у свој рад. Оцена се уписује у ес

дневник.

**Опис потребних знања и вештина за усмену и писмену проверу:**

*Оцена одличан (5)*

- Ученик разуме планом и програмом предвиђене речи и изразе приликом усменог изражавања у великој мери и уз изузетно велики степен самосталности

- Разуме планом и програмом предвиђене речи и изразе у писаном облику у великој мери и уз изузетно велики степен самосталности

- У потпуности самостално, правилно и изражајно чита

- Приликом усменог изражавања користи једноставна језичка средства у датим комуникативним ситуацијама (поздрављање, представљање, захваљивање, извињавање, давање информација о себи и свом окружењу...) уз изузетно велики степен самосталности - Потпуно самостално пише податке о себи и свом окружењу и пише краће саставе - Познаје и користи све граматичке елементе и конструкције предвиђене планом и програмом и уочава најчешће изузетке од граматичких правила. Веома успешно примењује дате граматичке елементе и конструкције у конкретним комуникативним ситуацијама.

- Познаје основне карактеристике традиције и културе земаља чији језик изучава као и обрасце понашања.

- На матерњем и страном језику саопштава информацију добијену од 3. лица у вези са познатим темама и комуникативним ситуацијама

- У потпуности показује способност примене језичких вештина у новим ситуацијама - Показује изузетно висок степен ангажовања и заинтересованости за рад

*Оцена врло добар (4)*

- Ученик разуме планом и програмом предвиђене речи и исказе у усменом облику у великој мери и уз велики степен самосталности

- Ученик разуме једноставне фреквентне речи и изразе у писаном облику у великој мери и уз велики степен самосталности

- Правилно и изражајно чита једноставне текстове уз велики степен самосталности - Приликом усменог изражавања користи једноставна језичка средства у датим комуникативним ситуацијама (поздрављање, представљање, захваљивање, извињавање, давање информација о себи и свом окружењу...) уз већи степен самосталности - Уз велики степен самосталности пише податке о себи и свом окружењу - Познаје и у великој мери користи једноставне граматичке елементе и конструкције - Познаје основне одлике традиције и културе земаља чији језик изучава као и основне обрасце понашања

- У великој мери показује способност примене језичких вештина и лoгички пoвeзуje чињeницe и пojмoвe

- Показује висок степен ангажовања и заинтересованости за рад

*Оцена добар (3)*

- Ученик разуме једноставније, фреквентне речи и изразе у усменом облику у довољној мери и уз делимичан степен самосталности

- Ученик разуме једноставније, фреквентне речи и изразе у писаном облику у довољној мери и уз делимичан степен самосталности

- Правилно и изражајно чита једноставније текстове уз већи степен самосталности - Приликом усменог изражавања користи једноставнија језичка средства у датим комуникацијским ситуацијама (приликом поздрављања, представљања, захваљивања, извињавања, давања информација о себи и свом окружењу...) уз довољан степен самосталности

- Пише једноставне податке о себи и свом окружењу уз повремену наставникову помоћ

- Познаје и користи најједноставније граматичке елементе и конструкције - Познаје најосновније културне карактеристике земаља чији језик изучава - У довољној мери показује способност употребе језичких вештина у новим ситуацијама - Показује делимичан степен ангажовања и заинтересованости за рад

*Оцена довољан (2)*

- Ученик разуме најједноставније и најфреквентније речи, кратке и једноставне поруке и упутства у усменом облику уз мањи степен самосталности

- Ученик разуме најједноставније и најфреквентније речи, кратке и једноставне поруке и упутства у писаном облику уз помоћ слика

- Чита кратке и једноставне текстове уз наставникову помоћ

- Показује мали степен ангажовања и заинтересованости за рад

*Оцена недовољан (1)*

- Ученик који не испуњава критеријуме за оцену довољан (2)

- Није самосталан у раду

- Не показује интересовање за учешће у активностима нити ангажовање

**Скала у процентима за извођење бројчане оцене при провера знања:**

|  |  |
| --- | --- |
| ОЦЕНА  | ПРОЦЕНТИ (%) |
| 1  | 0-29 |
| 2  | 30-49 |
| 3  | 50-69 |
| 4  | 70-89 |
| 5  | 90-100 |

**3. Оцењивање активности на часу**

*Оцена одличан (5)*

Ученик колегијално и културно комуницира на часу, поштује остале ученике и наставника. Изузетно је самосталан, показује изузетно висок степен активности и ангажовања, често поставља питања. Самостално изводи закључке на основу добијених података.

*Оцена врло добар (4)*

Ученик колегијално и културно комуницира на часу, поштује остале ученике и наставника. Показује самосталност, висок степен активности и ангажовања, поставља питања. Углавном самостално изводи закључке на основу добијених података.

*Оцена добар (3)*

Ученик колегијално и културно комуницира на часу, поштује остале ученике и наставника. Показује довољан степен активности и ангажовања. Понекад поставља питања. Делимично самостално, делимично уз помоћ осталих ученика и наставника изводи закључке на основу добијених података.

*Оцена довољан (2)*

Ученик колегијално и културно комуницира на часу, поштује остале ученике и наставника. Показује мали степен активности и ангажовања, и то уз помоћ наставника или осталих ученика.

*Оцена недовољан (1)*

Ученик непримерено комуницира и не поштује остале ученике и наставника. Није заинтересован за рад, не учествује у активностима, не ангажује се.

**4. Вредновање домаћих задатака**

Вреднује се укупан број урађених домаћих задатака у односу на укупан број задатих домаћих задатака. Изражени у процентима доприносе општем позитивном или негативном утиску о ангажовању ученика и његовом односу према раду и обавезама.

**5. Оцењивање школске свеске**

Оцена се изводи на основу процента на часу написаних лекција за сваки класификациони период посебно. Однос процената и оцена је исти као код табеле за писане и усмене провере знања.

**6. Оцењивање презентације**

*Оцена одличан (5)*

Ученик показује самосталност у раду и изузетно висок степен активности и ангажовања у прикупљању информација и података. Самостално изводи закључке на основу прикупљених података. Веома разумљиво и структуирано излаже презентацију.

*Оцена врло добар (4)*

Ученик у великој мери показује самосталност, висок степен активности и ангажовања. Углавном самостално изводи закључке на основу прикупљних података. Разумљиво излаже презентацију.

*Оцена добар (3)*

Ученик у довољној мери показује самосталност у раду и довољан степен активности и ангажовања. Делимично самостално, делимично уз помоћ осталих чланова групе изводи закључке на основу прикупљених података. Уз помоћ осталих ученика и наставника излаже презентацију.

**Закључна оцена**

Закључна оцена утврђује се на крају првог и другог полугодишта на основу свих појединачних оцена које су унете у дневник од почетка школске године. Закључна оцена на полугодишту не узима се у обзир приликом утврђивања аритметичке средине.

|  |  |
| --- | --- |
| ЗАКЉУЧНА ОЦЕНА  | АРИТМЕТИЧКА СРЕДИНА СВИХ ОЦЕНА |
| 1  | 1 – 1,49 |
| 2  | 1,50 – 2,49 |
| 3  | 2,50 – 3,49 |
| 4  | 3,50 – 4,49 |
| 5  | 4,50 – 5,00 |

У закључну оцену улазе све белешке праћења рада ученика. То подразумева описно праћење ученика у наставничкој свесци као што су: различите способности ученика, марљивост и залагање, однос према раду, однос према наставнику и осталим ученицима, школској имовини, животној средини у окружењу школе, напредовање или назадовање у раду, уредност, интерес за предмет и слично.

**Вредновање ученика са тешкоћама у савладаваљу предвиђеног плана и програма**

Код ученика са тешкоћама вреднује се његов однос према раду и постављеним задацима као и васпитним вредностима у складу са његовим могућностима. Начини, поступци и елементи вредновања усклађују се са могућностима и личношћу сваког ученика и у сарадњи са стручном службом школе. Вредновање је усмерено на подстицање ученика на активно учествовање у настави и ваннаставним активностима, развијања самопуздања .